CELEX: E2021P0003
Language: et
Date: 2021-07-01 00:00:00
Title: EFTA kohtult nõuandva arvamuse saamise taotlus, mille Oslo tingrett esitas 1. juulil 2021 kohtuasjas PRA Group Europe AS vs. Staten v/Skatteetaten (Kohtuasi E-3/21) 2021/C 426/06

21.10.2021   
            
            
               ET
            
            
               Euroopa Liidu Teataja
            
            
               C 426/9
            
         
      EFTA kohtult nõuandva arvamuse saamise taotlus, mille Oslo tingrett esitas 1. juulil 2021 kohtuasjas PRA Group Europe AS vs. Staten v/Skatteetaten
      (Kohtuasi E-3/21)
      (2021/C 426/06)
      Oslo tingrett (Oslo ringkonnakohus) esitas 1. juulil 2021 EFTA kohtule taotluse, mis saabus kohtu kantseleisse 2. juulil 2021, nõuandva arvamuse saamiseks kohtuasjas PRA Group Europe AS vs. Staten v/Skatteetaten. Arvamust taotletakse järgmistes küsimustes:
      
                  1.
               
               
                  Kas eksisteerib piirang EMP lepingu artikli 31 tähenduses, tõlgendades koostoimes artikliga 34, kui Norra äriühingute kontserni sissemaksed suurendavad intressi mahaarvamise maksimummäära ja seega intressi mahaarvamise õigust seotud poolte ees olevatelt võlgadelt piiratud intressi mahaarvamise korra alusel, kuid selline võimalus ei ole Norra maksueeskirjade kohaselt lubatud, kui tegemist on EMP äriühingute tehtavate investeeringutega või investeeringutega EMP äriühingutesse?
               
            
                  2.
               
               
                  Kas Norra äriühinguga samasse kontserni kuuluv EMP äriühing on võrreldavas olukorras Norra äriühinguga, mis kuulub ühte kontserni mõne teise Norra äriühinguga, ja kui oluline on võrreldavuse hindamisel see, et EMP äriühing ei ole Norra äriühingule kontserni sissemakset tegelikult teinud, vaid tegemist oli pigem laenuga?
               
            
                  3.
               
               
                  Piirangu olemasolu korral: millised üldisest huvist lähtuvad põhjused võivad sellist piirangut õigustada?